Ernas garanti i bok: Ingen nullskatteytere med Høyre Erna i dag: Det er en ambisjon
I boken «Mennesker, ikke milliarder» fra 2011 garanterte Høyre-lederen at Høyre under hennes ledelse «ikke ville bli med i en regjering som aksepterer at folk kan bli nullskattytere». Partiet sier de skal trappe ned formuesskatten den neste stortingsperioden med mål om fjerne den helt. Dette løftet gjentok hun i VG så sent som 22. november i fjor.Men Høyres modell for fjerning av formueskatten, vil skape nullskatteytere. Det viser beregninger Finansdepartementet har gjort på grunnlag av partiets modell for fjerning av formueskatten.De fleste av disse nullskattyterne er næringsdrivende som har store fradrag, opplyser statssekretær Roger Schjerva (SV) til VG.Konfrontert med Finansdepartementets tall, vil Solberg bare omtale sitt tidligere løfte som en ambisjon: - De rikeste i Norge skal betale skatt. Det er vår ambisjon at når du tjener penger, ikke går med tap, så skal du betale skatt i Norge. Det tror vi at vi skal få til, sier Solberg til VG.SV-leder Audun Lysbakken sier hva det er Solberg nå egentlig sier: - På godt norsk så betyr det at hun snur sammenlignet med det som står i boken. Ernas garanti har vært tomme ord, sier Lysbakken til VG. Han sier det vil finnes personer med mye penger blant Høyres nullskatteytere. - Dette er en gruppe med solid økonomi. Så dersom man ønsker små forskjeller i Norge, så er det et skritt i gal retning, sier Lysbakken og utdyper:Men Solberg mener det i en del tilfeller er helt greit at næringsdrivende med formuer ikke betaler skatt.Basert på saken i VG i dag sier Erna Solberg at Høyre ikke har lovet å fjerne formuesskatten de neste fire årene. - Når folk har skatteevne eller inntekt så skal de ikke være nullskattytere. Vi står fast på at du skal betale skatt i Norge hvis du har reell inntekt. De rikeste skal betale skatt. Vårt løfte, med de forbeholdene vi tar, står ved lag, sier Solberg til NTB.Som VG skrev i går, mener 43,4 prosent at formueskatten bør fjernes. 35 prosent vil beholde skatten. Det viser en meningsmåling InFact har gjort for VG. Solberg mener særlig nystartede bedrifter og gründere rammes av formueskatten.SV-lederen mener Høyres kommunikasjon rundt formueskatten, er betegnende for hvordan partiet driver valgkamp. - Dette er første gang noen har forsøkt å mumle seg til regjeringsmakt i Norge, sier Lysbakken.
Statsministerkandidat Erna Solberg (H) har tidligere lovet at fjerning av formuesskatten ikke skal gi flere nullskatteytere. Nå sier hun at det er en ambisjon.